Endrick Felipe

Endrick Felipe Moreira de Sousa, yleensä vain Endrick (s. 21. heinäkuuta 2006 Taguatinga, Brasilia) on brasilialainen jalkapalloilija. Hän edustaa brasialaisseura Palmeirasia ja on pelipaikaltaan hyökkääjä. Hän tulee siirtymään heinäkuussa 2024 espanjalaisseura Real Madridiin.

Seurajoukkueura 
Endrick liittyi Sociedade Esportiva Palmeirasin junioriakatemiaan 11-vuotiaana. Viiden vuoden aikana hän teki yhteensä 165 maalia pelaamissaan 169 ottelussa seuran nuorisojoukkueissa.

Endrick pelasi ensimmäisen ottelunsa ammattilaisena 6. lokakuuta 2022 Coritibaa vastaan. Endrickista tuli 16-vuoden kahden kuukauden ja 16 päivän iässä nuorin pelaaja, joka on pelannut Palmeirasin edustusjoukkueessa. 25. lokakuuta 2022 hän teki ensimmäiset kaksi maaliaan ottelussa Athletico Paranaensea vastaan, ja samalla hänestä tuli historian toisiksi nuorin maalintekijä Brasilian pääsarjassa.

15. joulukuuta 2022 Real Madrid ilmoitti tehneensä sopimuksen Palmeirasin kanssa Endrickin siirtymisestä seuraan heinäkuussa 2024.

Lähteet

Aiheesta muualla 
 Endrickin tilastot Soccerway-sivustolla 

Brasilialaiset jalkapalloilijat
Vuonna 2006 syntyneet
Elävät henkilöt